## Obvezatne upute broj LS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

### NN 157/2002 (27.12.2002.), Obvezatne upute broj LS-II o redoslijedu izbornih radnji i tijeku rokova po Zakonu o izboru članova predstavničkih tijela jedinica lokalne i područne (regionalne) samouprave

# DRŽAVNO IZBORNO POVJERENSTVO

2566

Na
osnovi članka 26. stavka 1. Zakona o izboru članova pred­stavničkih tijela
jedinica lokalne i područne (re­gionalne) samouprave (»Narodne novine«, br.
33/01), Državno izborno povjerenstvo Republike Hrvatske propisuje

## OBVEZATNE UPUTE BROJ LS-II

### O REDOSLIJEDU IZBORNIH RADNJI I TIJEKU ROKOVA PO ZAKONU O IZBORU ČLANOVA PREDSTAVNIČKIH TIJELA JEDINICA LOKALNE I PODRUČNE (REGIONALNE) SAOMUPRAVE

1. Vlada Republike Hrvatske donijela je Odluku o
raspisiva­nju izbora za članove Općinskog vijeća Općine Klis 19. prosinca 2002.
godine koja je stupila na snagu danom objave u »Narodnim novinama« br. 155 od
23. prosinca 2002.

**Izbori će se održati u nedje­lju 26. siječ­nja
2003. godine.**

2. Rokovi teku od dana

**24. prosinca 2002. goidne od 00:00 sati**

3. Prijedlozi lista za izbor članova Općinskog vijeća
Općine Klis moraju biti dostav­ljeni općinskom izbornom povjerenstvu Općine
Klis, u roku od 12 dana od dana raspisiva­nja izbora, dakle do

**4. siječ­nja 2003. godine do 24:00 sata**

(Članak 14. stavak 1.)

4. Općinsko izborno povjerenstvo Općine Klis sastavit
će i u javnim glasilima objaviti sve pravova­ljano predložene liste za izbor članova
predstavničkog tijela, kao i zbirnu listu i to u roku od 48 sati od isteka roka
propisanog za postupak kandidira­nja i podnoše­nja lista, dakle do

**6. siječ­nja 2003. godine do 24:00 sata**

(Članak 16.)

5. Izborna promiždba poči­nje od dana objave zbirne
kandidacijske liste i traje zak­ljučno do 24 sata prije održava­nja izbora,
dakle od

**7. siječ­nja 2003. godine od 00:00 sati do**

**24. siječ­nja 2003. godine do 24:00 sata**

(Članak 18. stavak 2.)

6. Zabrana izborne promi­džbe (izborna šut­nja), kao
i svako objav­ljiva­nje prethodnih rezultata ili procjena rezultata izbora
traje u tijeku cijelog dana koji prethodi održava­nju izbora, kao i na dan održava­nja
izbora do zak­ljučno 21.00 sat, dakle od:

**25. siječ­nja 2003. godine od 00:00 sati do**

**26. siječ­nja 2003. godine do 21:00 sat**

(Članak 20.)

7. Općinsko izborno povjerenstvo Općine Klis mora
imenovati članove i zamjenike članova biračkih odbora najkasnije pet dana prije
dana održava­nja izbora za članove predstavničkog tijela, dakle do:

**20. siječ­nja 2003. godine do 24:00 sata**

(Članak 32. stavak 3.)

8. Općinsko izborno povjerenstvo Općine Klis objavit će
koja su biračka mjesta određena, s naznakom koji birači imaju pravo glasovati
na pojedinim mjestima, najkasnije osam dana prije dana održava­nja izbora,
dakle do:

**17. siječ­nja 2003. godine do 24:00 sata**

(Članak 33. stavak 2.)

9. Glasova­nje traje neprekidno

**26. siječ­nja 2003. godine od 7:00 do 19:00
sati**

Biralište se zatvara u 19:00 sati. Biračima koji su
se zatekli na biračkom mjestu omogućit će se glasova­nje i nakon 19 sati.

(Članak 39. stavak 1.)

10. Birački odbor mora dostaviti zapisnik o svom radu
s ostalim izbornim materijalom nadležnom izbornom povjerenstvu najkasnije u
roku od 12 sati od zatvara­nja birališta, dakle do:

**27. siječ­nja 2003. godine do 7:00 sati**

(Članak 45.)

11. Općinsko izborno povjerenstvo Općine Klis utvrdit
će rezultate glasova­nja na biračkim mjestima na svom području najkasnije u
roku od 24 sata od zatvara­nja birališta, dakle do:

**27. siječ­nja 2003. godine do 19:00 sati**

(Članak 46. stavak 1.)

12. Općinsko izborno povjerenstvo Općine Klis kad
utvrdi rezultate glasova­nja za članove predstavničkih tijela, objavit će odmah
rezultate izbora sukladno zapisniku o radu izbornog povjerenstva.

(Članak 49.)

ZaŠtita izbornog prava

13.
Ustavni sud Republike Hrvatske obav­lja opći nadzor ustavnosti i zakonitosti
izbora članova predstavničkih tijela jedinica i rješava izborne sporove.

(Članak 51.)

14. Prigovor zbog nepravilnosti u postupku kandidira­nja
mogu podnijeti:

– politička stranka koja je predložila listu, dvije
ili više političkih stranaka koje su predložile koalicijsku listu, kao i nosite­lji
nezavisnih lista.

(Članak 52. stavak 1.)

15. Prigovor zbog nepravilnosti u postupku izbora
mogu podnijeti samo one političke stranke o čijim se kandidacijskim listama
glasovalo na izborima, kao i nosite­lji nezavisnih lista o kojima se glasovalo.

(Članak 52. stavak 2.)

16. Prigovori zbog nepravilnosti u postupku kandidira­nja
i izbora članova općinskog vijeća podnose se nadležnom Županijskom izbornom
povjerenstvu u roku od:

**48 sati računajući od isteka dana kada je izvršena
rad­nja na koju je stav­ljen prigovor dakle od 00:00 sati iduće­g dana**

(Članak 53. stavak 1. i 2. u svezi s člankom 54.
stavak 1.)

17. Nadležno Županijsko izborno povjerenstvo dužno je
donijeti rješe­nje o prigovoru u roku od:

**48 sati od dana kada mu je dostav­ljen
prigovor, odnosno od dana kada su mu dostav­ljeni izborni materijali na koje se
odnosi prigovor, dakle od 00:00 sati iduće­g dana**

(Članak 54. stavak 2.)

18.
Protiv rješe­nja Županijskog izbornog povjerenstva pod­nosite­lj prigovora,
koji je nezadovo­ljan takvim rješe­njem ima pravo žalbe Ustavnom sudu Republike
Hrvatske.

Žalba
se podnosi Ustavnom sudu Republike Hrvatske putem nadležnog izbornog
povjerenstva.

(Članak
56. stavak 1. i 3.)

19. Žalba
se podnosi u roku od

**48
sati računajući od dana kada je prim­ljeno pobijano rješe­nje, dakle od 00:00
sati iduće­g dana**

(Članak
56. stavak 2.)

20. Ustavni sud Republike Hrvatske dužan je donijeti
odluku o žalbi u roku od

**48 sati od dana primitka žalbe, dakle od 00:00
sati iduće­g dana**

(Članak 56. stavak 4.)

Broj: Ls-52/02
Zagreb, 27. prosinca 2002.

Predsjednik
**Ivica Crnić, dipl. iur**., v. r.

if !supportEmptyParas endif

Uputa, NN 157/2002-2566